Period: Old Babylonian
Genre: Literary
Transliteration:
<SURFACE>
in-nin me huš-a ni₂ gur₃-ru me gal-la <unk> a
{d}inana a₂-kar₂ <unk> šu du₇ mud-bi...gu₂ e₃
me gal-gal-la hub₂ sar-re-gin₇ {kuš}gur₂₁{ur₃}bi ki us₂-sa
ud mar-ru₁₀(TE)-a šu sa₂ dug₄-ga
nin gal {d}inana-ra šen-šen-na sa₂ sig₁₀-sig₁₀-ga gal-zu
kur gul-gul ti a₂-ta...še₃ i-ni-in-bad kur-re a₂-bi mi-ni-in-sag₃
piriŋ-gin₇ an-ki-a <unk> i-ni-in-gi₄ uŋ₃-e su i-ni-sag₃
am gal-gin₇ kur gu₂-erim₂-ŋal₂-la u₃-na ba-gub-be₂
piriŋ huš-gin₇ uru₁₆-na nu-še-ga-za ze₂-za bi₂-ib₂-te-en-te-en
nin-ŋu₁₀ an-gin₇ buluŋ₃-ŋa₂-za
ki-sikil {d}inana ki-gin₇ mah-a-za
{d}utu lugal-gin₇ e₃-za a₂ daŋal su₃-su₃-za
an-ne₂ <unk> a-za ni₂ huš gur₃-ru-za
...a ud še-er-zid gur₃-ru-za
...ŋa₂ ŋen-na sa za-gin₃ e₃-za
...a tu₅...
<SURFACE>
...kur ki sikil u₃-tu-ud-da-za
...en-ul-gin₇ udug₂ mur₁₀-mur₁₀-ra-za
...{ŋeš}tukul <unk> ra-gin₇ saŋ gur₄-gur₄-za
...ga šir₃-re-eš ib₂-rah₂
kur-kur-re i-lu-lam-ma-bi dug₃-ge-eš i-mi-ib₂-be₂
...a dumu gal {d}suen-na
ki-sikil {d}inana me-teš₂-e ga-i-i
in...en an niŋin₂-na-ŋu₁₀-ne ki niŋin₂-na-ŋu₁₀-ne
{d}inana me-en an niŋin₂-na-ŋu₁₀-ne ki niŋin₂-na-ŋu₁₀-ne
elam{ki} su-bir₄{ki} ki niŋin₂-na-ŋu₁₀-ne
kur lu₅-lu₅-a ki niŋin₂-na-ŋu₁₀-ne
kur šag₄-ga du-du-da-a-ŋu₁₀-ne
in-nin₉...kur-re teŋ₃-a me-en ni₂-bi na-ma-ra-be₂
{d}inana...re teŋ₃-a...ni₂-bi na-ma-ra-ab-be₂
hur-saŋ kur ebih{ki}ke₄ teŋ₃-a me-en ni₂-bi na-ma-ra-ab-be₂
ni₂-bi-ta na-ma-ra-ab <unk> gin₇
kiri₃-bi ki-še₃ na-ma-ra-ab-teŋ₃-a-gin₇
sum₄ sahar-ra na-ma-ra-ab-ur₃-ra-gin₇
ib-ni{d}suen
{iti}<unk> <unk> ŋar niš-limmu₅-kam

Cuneiform:
<SURFACE>
𒅔𒎏𒈨𒍽𒀀𒉎𒅍𒊒𒈨𒃲𒆷<unk>𒀀
𒀭𒈹𒀉𒃸<unk>𒋗𒌌𒄷𒄭𒁉...𒄘𒌓𒁺
𒈨𒃲𒃲𒆷𒄸𒊬𒊑𒁶𒋢𒂊𒌈𒃡𒁉𒆠𒍑𒊓
𒌓𒈥𒋼𒀀𒋗𒁲𒅗𒂵
𒎏𒃲𒀭𒈹𒊏𒊿𒊿𒈾𒁲𒋧𒋧𒂵𒃲𒍪
𒆳𒄢𒄢𒋾𒀉𒋫...𒂠𒄿𒉌𒅔𒁁𒆳𒊑𒀉𒁉𒈪𒉌𒅔𒉺
𒊊𒁶𒀭𒆠𒀀<unk>𒄿𒉌𒅔𒄄𒌧𒂊𒋢𒄿𒉌𒉺
𒄠𒃲𒁶𒆳𒄘𒉈𒊒𒅅𒆷𒅇𒈾𒁀𒁺𒁉
𒊊𒍽𒁶𒂗𒈾𒉡𒊺𒂵𒍝𒍢𒍝𒉈𒌈𒋼𒂗𒋼𒂗
𒎏𒈬𒀭𒁶𒉽𒉽𒂷𒍝
𒆠𒂖𒀭𒈹𒆠𒁶𒈤𒀀𒍝
𒀭𒌓𒈗𒁶𒌓𒁺𒍝𒀉𒂼𒋤𒋤𒍝
𒀭𒉌<unk>𒀀𒍝𒉎𒍽𒅍𒊒𒍝
...𒀀𒌓𒊺𒅕𒍣𒅍𒊒𒍝
...𒂷𒁺𒈾𒊓𒍝𒆳𒌓𒁺𒍝
...𒀀𒋗𒉀...
<SURFACE>
...𒆳𒆠𒂖𒅇𒌅𒌓𒁕𒍝
...𒂗𒌌𒁶𒋖𒄑𒌆𒌆𒊏𒍝
...𒄑𒆪<unk>𒊏𒁶𒊕𒆸𒆸𒍝
...𒂵𒂡𒊑𒌍𒌈𒊏
𒆳𒆳𒊑𒄿𒇻𒇴𒈠𒁉𒄭𒄀𒌍𒄿𒈪𒌈𒁉
...𒀀𒌉𒃲𒀭𒂗𒍪𒈾
𒆠𒂖𒀭𒈹𒈨𒌨𒂊𒂵𒄿𒄿
𒅔...𒂗𒀭𒆸𒈾𒈬𒉈𒆠𒆸𒈾𒈬𒉈
𒀭𒈹𒈨𒂗𒀭𒆸𒈾𒈬𒉈𒆠𒆸𒈾𒈬𒉈
𒉏𒆠𒋢𒂔𒆠𒆠𒆸𒈾𒈬𒉈
𒆳𒈜𒈜𒀀𒆠𒆸𒈾𒈬𒉈
𒆳𒊮𒂵𒁺𒁺𒁕𒀀𒈬𒉈
𒅔𒎐...𒆳𒊑𒋼𒀀𒈨𒂗𒉎𒁉𒈾𒈠𒊏𒁉
𒀭𒈹...𒊑𒋼𒀀...𒉎𒁉𒈾𒈠𒊏𒀊𒁉
𒄯𒊕𒆳𒂗𒋾𒆠𒆤𒋼𒀀𒈨𒂗𒉎𒁉𒈾𒈠𒊏𒀊𒁉
𒉎𒁉𒋫𒈾𒈠𒊏𒀊<unk>𒁶
𒅗𒁉𒆠𒂠𒈾𒈠𒊏𒀊𒋼𒀀𒁶
𒅾𒅖𒊏𒈾𒈠𒊏𒀊𒃡𒊏𒁶
𒅁𒉌𒀭𒂗𒍪
𒌗<unk><unk>𒃻𒎙𒐉𒄰